《花下独酌戏效放翁体兼寄容鼎卿 其一》
明代·李之世

自笑髯公癖更颠，三杯独酌便颓然。榻缘坐久疑穿膝，发为吟颓欲覆肩。

与子去来寻旧约，看花开谢悟流年。旁人莫讶昏昏醉，久矣吾参春梦禅。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极颓，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。